***Приложение А***

**Д Е К Л А Р А Ц И Я**

Аз, долуподписаният/долуподписаната, …………………………………………………,

в качеството ми ……………………………………………………………………………,

*(законен представител на конкретен* ***бенефициент****)*

на ................................................................................................................................................,

*(наименование на конкретния бенефициент),*

по процедура

...................................................................................................................................................

*(наименование на процедура)*

по Приоритет 2 на програма „Научни изследвания, иновации и дигитализация за интелигентна трансформация“ 2021-2027

**РАЗДЕЛ 1**

**ДЕКЛАРАЦИЯ, ЧЕ КОНКРЕТНИЯТ БЕНЕФИЦИЕНТ Е ЗАПОЗНАТ С УСЛОВИЯТА ЗА КАНДИДАТСТВАНЕ И УСЛОВИЯТА ЗА ИЗПЪЛНЕНИЕ**

**1.** Декларирам, че съм запознат с Условията за кандидатстване, Условията за изпълнение и приложенията към тях и съм съгласен със задълженията, които произтичат от участието ми по настоящата процедура за предоставяне на безвъзмездна финансова помощ, и че информацията, съдържаща се в подадения от мен Формуляр за кандидатстване и финансова обосновка, е вярна.

**2.** Декларирам, че операциите/дейностите по проекта не са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма и че разходите, декларирани в заявлението за плащане по проекта няма да бъдат декларирани за подкрепа от друг фонд или инструмент на Съюза или подкрепа от същия фонд по друга програма при спазване на разпоредбите на чл. 63, параграф 9 от Регламент (ЕС) № 2021/1060 на Европейския парламент и на Съвета.

**3**. Декларирам, че дейностите по проектното предложение не са физически завършени или изцяло осъществени преди подаването на Формуляра за кандидатстване, независимо дали всички свързани плащания са извършени.

**4**. Декларирам, че при изпълнение на дейностите:

*- ще бъдат спазвани разпоредбите на чл. 9 от Регламент (ЕС) № 2021/1060 на Европейския парламент и на Съвета относно следните хоризонталните принципи за насърчаване на равенството между мъжете и жените, предотвратяването на дискриминация и достъпността за хората с увреждания;*

*- ще се гарантира и съблюдаване на принципите, заложени в Хартата на основните права на ЕС и Конвенцията на ООН за правата на хората с увреждания съгласно Насоките за прилагането им, изготвени за периода 2021-2027;*

*- ще бъдат спазвани принципите на устойчиво развитие и ненанасяне на значителни вреди по смисъла на Регламент (ЕС) 2020/852.*

**5**. Декларирам, че конкретният бенефициент, чийто законен представител съм, разполага с необходимия капацитет, за изпълнение на планираните дейности по процедуратасъгласно Условията за кандидатстване чрез директно предоставяне на безвъзмездна финансова помощ.

**6.** Декларирам, че по отношение на представлявания от мен конкретен бенефициент не е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**7.** При промяна на декларираните обстоятелства ще уведомя писмено Междинното звено в срок от 5 работни дни.

**Раздел 2**

**ДЕКЛАРАЦИЯ ЗА СЪГЛАСИЕ**

**ЗА ОБРАБОТКА НА ЛИЧНИ ДАННИ**

**1**. Съгласен/на съм Министерство на електронното управление чрез дирекция „Управление на програми”, в качеството си на Междинно звено по Приоритет 2 на програма „Научни изследвания, иновации и дигитализация за интелигентна трансформация” 2021-2027 (ПНИИДИТ), да обработва и съхранява личните данни на физическите лица, които могат да бъдат подавани във връзка с проекта, включително за целите на отчитането му съгласно изискванията и при спазване на разпоредбите на Закона за защита на личните данни, и във връзка с Регламент (ЕС) 2016/679 на Европейския парламент на Съвета от 27.04.2016 г. относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.

**2.** Известно ми е, че Министерството на електронното управление чрез дирекция „Управление на програми” администрира и обработва личните данни по т. 1 във връзка с изпълнение на нормативно установените функции на Междинно звено по Приоритет 2 на ПНИИДИТ.

**3.** Информиран/а съм и разбирам, че мога да оттегля съгласието си по всяко време, като писмено уведомя за това Министерството на електронното управление чрез дирекция „Управление на програми”.

**Известна ми е наказателната отговорност по чл. 313 от Наказателния кодекс за деклариране на неверни обстоятелства.**

Дата:……………… **ДЕКЛАРАТОР:**