***Приложение В***

**КРИТЕРИИ И МЕТОДИКА ЗА ОЦЕНКА**

Програма „Научни изследвания, иновации и дигитализация за интелигентна трансформация“ 2021-2027

Процедура чрез директно предоставяне на безвъзмездна финансова помощ

BG16RFPR002-2.018 “Повишаване на националните способности за координация и реагиране при инциденти, свързани с киберсигурността”

Приоритет 2 „Цифрова трансформация на публичния сектор“

Специфична цел: RSO1.2. „Усвояване на ползите от цифровизацията за гражданите, дружествата, изследователските организации и публичните органи“

Приоритетно направление „Киберсигурност“

Безвъзмездната финансова помощ се предоставя на основа на проектно предложение съгласно чл. 43, ал. 2, т. 1 от ЗУСЕФСУ. Проектното предложение се подава от конкретния бенефициент за оценяване в Междинното звено по Приоритет 2 на ПНИИДИТ и оценяването на проектното предложение се извършва по реда, определен в документите по чл. 26, ал. 1 от ЗУСЕФСУ.

Оценката по процедурата се извършва въз основа на критерии, одобрени от Комитета за наблюдение на програмата. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

В случаи на установени в процеса на оценката нередовности, непълноти и/или несъответствия на проектното предложение, Междинното звено по Приоритет 2 на ПНИИДИТ изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула „Е-кандидатстване” на Информационната система за управление и наблюдение (ИСУН), за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН са невъзможни. Допуснатите от кандидата нередовности, непълноти и/или несъответствия могат да доведат до препоръки от страна на Междинното звено по Приоритет 2 на ПНИИДИТ за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването Овластеното от РУО лице в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Овластеното от РУО лице се обективира в Административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

**КРИТЕРИИ ЗА ОЦЕНКА НА ПРОЕКТНОТО ПРЕДЛОЖЕНИЕ**

**I. Критерии за административно съответствие и допустимост**

1. **Критерии за административно съответствие**

|  |  |  |  |  |  |
| --- | --- | --- | --- | --- | --- |
| № | ***Критерии:*** | **ДА** | **НЕ** | **Н/П** | **Бележки** |
|  | Формулярът за кандидатстване е подаден в рамките на избрания краен срок по електронен път чрез системата ИСУН 2020 и е на български език, с изключение на раздел „Основни данни“, полета „Наименование на проектното предложение на английски език“ и „Кратко описание на проектното предложение на английски език“, които следва да са попълнени на английски език. |  |  |  |  |
|  | Проектното предложение e подписано с валиден КЕП от законния представител на кандидата или оправомощено за целите на подаването на проектното предложение лице. |  |  |  |  |
|  | Документът за оправомощаване на лицето, което подписва с КЕП от името на кандидата документите за кандидатстване в ИСУН 2020 (в случай че е приложимо) е подписан с КЕП от законния представител на кандидата. |  |  |  |  |
|  | Декларация, че кандидатът е запознат с условията за кандидатстване и условията за изпълнение – по образец (**Приложение А** към Условията за кандидатстване).  *Обстоятелствата са декларирани в раздел „E-декларации” от Формуляра за кандидатстване или Декларацията се прилага към Формуляра за кандидатстване.* |  |  |  |  |
|  | Декларация относно статута по ЗДДС – по образец (**Приложение Б** към Условията за кандидатстване).  *Обстоятелствата са декларирани в раздел „E-декларации” от Формуляра за кандидатстване или Декларацията се прилага към Формуляра за кандидатстване.* |  |  |  |  |
| *Декларациите по точки (4) и (5) се подават чрез попълване на раздел „E-ДЕКЛАРАЦИИ“ на ФК, в случай че ФК е подписан с валиден КЕП от законния представител на кандидата и се прикачват в ИСУН към ФК. Законният представител на конкретния бенефициент на БФП няма право да оправомощава други лица да подписват декларациите по точки (4) и (5), тъй като с тях се декларират данни в лично качество или съответно данни за представлявания от него орган, като за верността им се носи наказателна отговорност, която също е лична.* | | | | | | |
|  | Индикативни оферти и минимални изисквания/технически и/или функционални характеристики за всички планирани активи/услуги. *Документите се прикачват в Раздел „Прикачени документи“ на ФК.* *Документи, които са на хартиен носител първо се сканират, след което се прикачват в Раздел „Прикачени документи“ на ФК.* |  |  |  |  |
|  | Автобиография на Ръководителя на проекта, **попълнена по образец** **(Приложение Е).** |  |  |  |  |

1. **Критерии за оценка на допустимостта на кандидата и проекта**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
|  | Кандидатът е допустим бенефициент по настоящата процедура съгласно Условията за кандидатстване. |  |  |  | *Източник на проверка:* Формуляр за кандидатстване, раздел „Основни данни“ и раздел „Данни за кандидата“.  *При несъответствие с индивидуално посочената организация като конкретен бенефициент проектното предложение се отхвърля.* |
|  | Кандидатът разполага с необходимите финансови ресурси и механизми за покриване на разходите за поддръжка, за да гарантира тяхната финансова устойчивост. |  |  |  | *Източник на проверка:* Формуляр за кандидатстване, раздел „Допълнителна информация, необходима за оценка на проектното предложение“, поле „Финансов капацитет на кандидата“.  *При несъответствие с посочените изисквания на кандидата се дават указания и му се предоставя срок за отстраняването му.* |
|  | Кандидатът разполага с необходимия административен капацитет, който гарантира успешно дейностите по проекта при най-доброто съотношение между размера на подкрепата, изпълняваните дейности и постигането на поставените цели. |  |  |  | *Източник на проверка:* Формуляр за кандидатстване, раздел „Екип“, раздел „Прикачени документи“ (приложена Автобиография на Ръководителя по образеца на Приложение Е).  Финансова обосновка  *При несъответствие с посочените изисквания на кандидата се дават указания и му се предоставя срок за отстраняването му*. |
|  | Предвижда се проектът да бъде осъществен в съответствие с посочения териториален обхват за операцията съгласно Условията за кандидатстване. |  |  |  | *Източник на проверка:* Формуляр за кандидатстване, раздел „Основни данни“ и раздел „План за изпълнение/Дейности по проекта“.  От предоставените в проектното предложение информация и данни е видно, че резултатите от изпълнението на дейностите следва да се ползват на територията на Р. България*.*  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | Продължителността на проекта е в съответствие с посочената информация в Условията за кандидатстване. |  |  |  | *Източник на проверка:* Формуляр за кандидатстване, раздел “Основни данни“ и раздел „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | Дейностите и разходите по проекта съответстват на допустимите за финансиране дейности и разходи по процедурата съгласно Условията за кандидатстване. |  |  |  | *Източник на проверка:* Формуляр за кандидатстване, раздел „Основни данни“ – поле „Кратко описание на проектното предложение“,раздел„План за изпълнение/Дейности по проекта“ и раздел „Бюджет“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | Дейностите по проекта НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не. |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта,“ раздел „План за външно възлагане“ и Декларация, че кандидатът е запознат с условията за кандидатстване и условията за изпълнение (Приложение А).  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | В проектното предложение са присъединени/включени всички индикатори, посочени в Условията за кандидатстване, като представената информация отговаря на изискванията на Условията за кандидатстване. |  |  |  | *Източник на проверка: Формуляр за кандидатстване*, раздел „Индикатори“.  *В случай че във Формуляра за кандидатстване не са присъединени/включени всички индикатори за изпълнение, до кандидата ще бъде изпратено искане за отстраняване на нередовности.* |
|  | Общият размер на заявената безвъзмездна помощ от страна на конкретния бенефициент е до максималния размер на безвъзмездна финансова помощ за конкретния бенефициент съгласно Условията за кандидатстване. |  |  |  | *Източник на проверка:* Формуляр за кандидатстване, раздел „Бюджет на проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | Заложените ограничения на разходите съгласно Условията за кандидатстване са спазени при формиране на бюджета и не са допуснати изчислителни грешки/технически грешки. |  |  |  | *Източник на проверка:* Формуляр за кандидатстване, раздел „Бюджет на проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието* |
|  | Проектното предложение е преминало проверка и е утвърдено от Министъра на електронното управление в съответствие с чл. 7в, ал. 2, т. 10 от Закона за електронното управление. |  |  |  | *Източник на проверка:* Документ за утвърждаване на проектното предложение от Министъра на електронното управление в съответствие с чл. 7в, ал. 2, т. 10 от Закона за електронното управление. |
|  | 1. **Специфични критерии за оценка** |  |  |  |  |
|  | ***Критерии:*** | **ДА** | **НЕ** | **Н/П** | **Бележки** |
|  | Проектното предложение допринася за постигане на целите на ПНИИДИТ. |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта“, раздел „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Предвидените дейности допринасят за постигането на специфичните цели на Приоритет 2 на ПНИИДИТ. |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта“, раздел „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Предвидените дейности допринасят за постигането на целите на настоящата процедура. Целите на проекта са конкретни и измерими и обвързани със срокове. |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта“, раздел „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Предвидените дейности не са в противоречие с принципите на чл. 9 от Регламент 2021/1060. |  |  |  | *Източник на проверка:* Формуляр за кандидатстване, раздел „План за изпълнение/Дейности по проекта“, раздел „Допълнителна информация, необходима за оценка на проектното предложение“ и Декларация, че кандидатът е запознат с условията за кандидатстване и условията за изпълнение (Приложение А).  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | Проектното предложение демонстрира ясна връзка между цели, дейности и резултати. Резултатите са измерими и ясно е представено текущото и желаното състояние |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта“; раздел „Бюджет“, раздел „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
|  | Планираните резултати са ясно дефинирани, реалистични и постижими и е налице причинно-следствена връзка между тях и междинните/целевите стойности на индикаторите. |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието* |
|  | Всички дейности по проекта са допустими, ясно и последователно описани, като са посочени причините за избора на всяка една дейност. |  |  |  | *Източник на проверка:* Формуляр за кандидатстване, раздел „Основни данни“, раздел „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието* |
| 8. | Планът за изпълнение на дейностите е реалистичен и осъществим. Обособени са ясно разграничени етапи на изпълнение и всеки етап е обвързан с конкретни срокове и отговорности. |  |  |  | *Източник на проверка:* Формуляр за кандидатстване, раздел „План за изпълнение/Дейности по проекта“ и раздел „План за външно възлагане“.  *При несъответствие с посочените изисквания на кандидата се дават указания и му се предоставя срок за отстраняване на несъответствието* |
| 9. | Планът за изпълнение на дейностите е съобразен с плана за външно възлагане, като съдържа подходящи мерки за контрол на качеството, наблюдение и оценка, за да се гарантира, че изпълнението на проекта е с високо качество, завършено навреме и в рамките на бюджета. |  |  |  | *Източник на проверка:* Формуляр за кандидатстване, раздел „План за изпълнение/Дейности по проекта“ и раздел „План за външно възлагане“.  *При несъответствие с посочените изисквания на кандидата се дават указания и му се предоставя срок за отстраняване на несъответствието* |
| 10. | На ниво проектно предложение кандидатът е идентифицирал ключови рискове за успешното изпълнение на дейностите по проекта и е разработил процедури за управление на риска за намаляване на идентифицираните рискове. Представен е план за управление на риска. |  |  |  | *Източник на проверка:* Формуляр за кандидатстване, раздел „План за изпълнение/Дейности по проекта“ и раздел „План за външно възлагане“.  *При несъответствие с посочените изисквания на кандидата се дават указания и му се предоставя срок за отстраняване на несъответствието* |
| 11. | На ниво проектно предложение планът за външно възлагане е в съответствие с предвидените дейности, като кандидатът е предвидил механизми, позволяващи мониторинг и текущ контрол на изпълнението на предвидените поръчки и своевременното предприемане на корективни мерки. |  |  |  | *Източник на проверка:* Формуляр за кандидатстване, раздел „План за външно възлагане“ и раздел „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 12. | За всяка една дейност, предвидена за външно възлагане, кандидатът е обосновал защо е избрал да пристъпи към външно възлагане на съответната дейност, както и ясно е разписал обхвата на възлагането и ангажимента на изпълнителя. |  |  |  | *Източник на проверка:* Формуляр за кандидатстване, раздел „План за външно възлагане“ и раздел „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 13. | На ниво проектно предложение са описани конкретни мерки, чрез които се планира да бъде осигурена дългосрочната устойчивост на резултатите и ефекта от изпълнението на проекта. |  |  |  | *Източник на проверка:* Формуляр за кандидатстване, раздел „План за изпълнение/ Дейности по проекта“ и раздел „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 14. | Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи за финансирането на които кандидатства по настоящата процедура. |  |  |  | *Източник на проверка:* Декларация, че кандидатът е запознат с условията за кандидатстване и условията за изпълнение.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |
| 15. | Всички разходи, включени в бюджета на проектното предложение, съответстват изцяло на дейностите, предвидени за изпълнение. |  |  |  | *Източник на проверка:* Формуляр за кандидатстване, раздел „Бюджет на проекта“, раздел „План за изпълнение/Дейности по проекта“.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |

|  |  |  |  |  |
| --- | --- | --- | --- | --- |
| **№** | **Финансови ограничения и ограничения, произтичащи от Условията за кандидатстване** | **ДА** | **НЕ** | **Н/П** |
|  | Общият размер на заявената безвъзмездна помощ от страна на конкретния бенефициент е по-нисък или равен на 161 861 000,00 лв. |  |  |  |
|  | Непреките разходи за организация и управление на проекта не надвишават 3 % от допустимите преки разходи по проекта. |  |  |  |

*Бележка:* В случай че по време на оценката се установи наличие на недопустими или необосновани разходи, Междинното звено по Приоритет 2 на ПНИИДИТ си запазва правото да отстрани заложените от кандидата дейности, свързани с недопустими или необосновани разходи. В този случай Комисията за оценка може служебно да нанесе корекции в раздел „Бюджет“ от Формуляра за кандидатстване (премахва/коригира съответните разходи от бюджета на проекта) /или да предостави на кандидата указания и срок за отстраняване на установените нередовности, непълноти и/или несъответствия.